ชาวอุบลราชธานีและนักท่องเที่ยวร่วมกันตักบาตรเทโวโรหณะ บนขัวน้อย สะพานที่ทอดผ่านท้องทุ่ง
ชาวอุบลราชธานีและนักท่องเที่ยวร่วมกันตักบาตรเทโวโรหณะ บนขัวน้อย สะพานที่ทอดผ่านท้องทุ่ง            ที่ขัวน้อยบ้านชีทวน ตำบลชีทวน อำเภอเขื่องใน จังหวัดอุบลราชธานี ชาวตำบลชีทวนและนักท่องเที่ยวจำนวนมาก ร่วมพิธีทำบุญตักบาตรเทโวโรหณะ เนื่องในเทศกาลวันออกพรรษา ซึ่งเป็นกิจกรรมที่องค์การบริหารส่วนตำบลชีทวน ร่วมกับสภาวัฒนธรรมตำบลและชาวตำบลชีทวนจัดขึ้น เพื่อเป็นการอนุรักษ์สืบทอดวัฒนธรรมประเพณีอันดีงามตามวิถีของชุมชน ที่ชาวตำบลชีทวนจะร่วมกันทำบุญตักบาตรพระสงฆ์ เริ่มจากวัดศรีธาตุเจริญสุข ไปตามเส้นทางบนขัวน้อยซึ่งเป็นสะพานที่ทอดผ่านท้องทุ่ง เชื่อมต่อระหว่างหมู่บ้านหนองแคนและบ้านชีทวน ในช่วงเทศกาลออกพรรษาเป็นประจำทุกปี#ชาวอุบลราชธานี #นักท่องเที่ยว #ตักบาตรเทโวโรหณะ #วันออกพรรษา #สำนักข่าวกรมประชาสัมพันธ์ #NNT #ILOVETHAILAND